b'\n_START_ARTICLE_\nFrank Mir\n_START_SECTION_\nAlkuvuodet\n_START_PARAGRAPH_\nMir syntyi ja kasvoi Las Vegasissa, jossa h\xc3\xa4n aloitti harjoittelemaan ja kilpailemaan Kenpo Karaten parissa, kun h\xc3\xa4nen is\xc3\xa4ns\xc3\xa4 perusti karate salin 1980-luvun puolessav\xc3\xa4liss\xc3\xa4. Mir saavutti mustan vy\xc3\xb6n teini-ik\xc3\xa4isen\xc3\xa4. Sittemmin h\xc3\xa4n valmistui Bonanza High Schoolista 1998 ja voitti opiskellessaan osavaltion painimestaruuden 1998. Aluksi Mir ei ollut kovin innokas aloittamaan painin, mutta h\xc3\xa4nen is\xc3\xa4ns\xc3\xa4, joka oli syntyj\xc3\xa4\xc3\xa4n kuubalainen ja sukujuuriltaan ven\xc3\xa4l\xc3\xa4inen ja marokkolainen oli itse nuoruudessaan painija ja kehotti poikaansa kokeilemaan lajia. Mir h\xc3\xa4visi aluksi high schoolin ensimm\xc3\xa4isen\xc3\xa4 vuotena ensimm\xc3\xa4iset 7-9 painiotteluaan, jonka j\xc3\xa4lkeen mestaruus vuotena Mir saavutti tilastot 44\xe2\x80\x931. Mir pelasi my\xc3\xb6s high schoolissa 1997 amerikkalaista jalkapalloa keskushy\xc3\xb6kk\xc3\xa4\xc3\xa4j\xc3\xa4n\xc3\xa4 ja puolustuksen linjamiehen\xc3\xa4. Tuolloin heid\xc3\xa4n joukkue eteni etel\xc3\xa4lohkon v\xc3\xa4lieriin. Mir heitti my\xc3\xb6s high schoolissa kiekkoa 542 metri\xc3\xa4, joka pysyi pitk\xc3\xa4\xc3\xa4n Sunset alueen enn\xc3\xa4tyksen\xc3\xa4. High Schoolin j\xc3\xa4lkeen Mir ei halunnut collegeen vaan ajatteli leikkimieless\xc3\xa4 amat\xc3\xb6\xc3\xb6riuraa nyrkkeilij\xc3\xa4n\xc3\xa4, mutta p\xc3\xa4\xc3\xa4tyi lopulta vapaaotteluun. H\xc3\xa4n jatkoi high schoolin j\xc3\xa4lkeen brasilialaisen jujutsun parissa, josta Mir oli saavuttanut sinisen vy\xc3\xb6n 17-vuotiaana. Pian h\xc3\xa4n tapasi Ricardo Perezin, joka opetti h\xc3\xa4nelle s\xc3\xa4\xc3\xa4nn\xc3\xb6llisemmin jujutsua ja vei h\xc3\xa4net kilpailemaan alempiv\xc3\xb6isten sarjoihin aina purppura vy\xc3\xb6lle saakka. Mir voitti muun muassa 2001 Pan-Amerikan mestaruuden siniv\xc3\xb6isten sarjassa.\n_START_SECTION_\nVapaaottelu\n_START_PARAGRAPH_\nMir otteli ensi kerran 14. hein\xc3\xa4kuuta 2001 SF-organisaatiossa, jossa h\xc3\xa4n voitti ensimm\xc3\xa4isen ottelunsa tuomari\xc3\xa4\xc3\xa4nin Jerome Smithia vastaan. Toisen kamppailun h\xc3\xa4n voitti entist\xc3\xa4 nyrkkeilij\xc3\xa4\xc3\xa4 Dan Quinnia vastaan triangelik\xc3\xa4silukolla ensimm\xc3\xa4isess\xc3\xa4 er\xc3\xa4ss\xc3\xa4.\n_START_SECTION_\nUFC\n_START_PARAGRAPH_\nMir siirtyi my\xc3\xb6hemmin UFC:hen ja kohtasi ensimm\xc3\xa4isess\xc3\xa4 ottelussaan 2. marraskuuta 2001 Roberto Travenin. Mir voitti jujutsun entisen maailmanmestarin ensimm\xc3\xa4isess\xc3\xa4 er\xc3\xa4ss\xc3\xa4 k\xc3\xa4silukolla. Tuolloin UFC ei maksanut yht\xc3\xa4 hyvin palkkaa ottelijoilleen, kuten 2000-vuosikymmenen lopulla, jonka my\xc3\xb6t\xc3\xa4 Mir ty\xc3\xb6skenteli osa-aikasena ovimiehen\xc3\xa4 Spearmint Rhino klubilla._NEWLINE_2002 Mir otteli maaliskuussa entist\xc3\xa4 UFC:n raskaansarjan mestaruudestakin otellutta Pete Williamsia vastaan, jonka h\xc3\xa4n voitti olkap\xc3\xa4\xc3\xa4lukolla 46 sekunnissa. Williams p\xc3\xa4\xc3\xa4tti uransa ottelun j\xc3\xa4lkeen. Hein\xc3\xa4kuussa Mir koki uransa ensimm\xc3\xa4isen tappion Ian Freemanille, joka voitti h\xc3\xa4net teknisell\xc3\xa4 tyrm\xc3\xa4yksell\xc3\xa4 ly\xc3\xb6nnein ensimm\xc3\xa4isen er\xc3\xa4n lopussa._NEWLINE_2003 Mir jatkoi voittoputkeaan ensin helmikuussa Tank Abbottia vastaan, jonka h\xc3\xa4n voitti varvaslukolla 45 sekunnissa UFC 41 -tapahtumassa. Kes\xc3\xa4kuussa Mir kohtasi ensimm\xc3\xa4ist\xc3\xa4 UFC-otteluaan k\xc3\xa4yneen Wes Simsin, joka hyl\xc3\xa4ttiin kesken ensimm\xc3\xa4isen er\xc3\xa4n tallottuaan s\xc3\xa4\xc3\xa4nt\xc3\xb6jen vastaisesti maassa ollutta Miri\xc3\xa4._NEWLINE_Tammikuussa 2004 Mir ja Sims kohtasivat toistamiseen rakaistaakseen varsinaisen voittajan. Mir onnistui voittamaan Simsin toisessa er\xc3\xa4ss\xc3\xa4 tyrm\xc3\xa4yksell\xc3\xa4 potkaistuaan Simsi\xc3\xa4 ensin polvella p\xc3\xa4\xc3\xa4h\xc3\xa4n ja per\xc3\xa4\xc3\xa4n ly\xc3\xb6nnein.\n_START_SECTION_\nRaskaansarjan mestaruus ja onnettomuus\n_START_PARAGRAPH_\nMir p\xc3\xa4\xc3\xa4si ottelemaan UFC:n vapaana olleesta raskaansarjan mestaruudesta 19. kes\xc3\xa4kuuta 2004 Tim Sylviaa vastaan. Sylvi\xc3\xa4 oli edellinen raskaansarjan mestari, mutta annettuaan positiiviseen doping n\xc3\xa4ytteen h\xc3\xa4nen mestaruus mit\xc3\xa4t\xc3\xb6itiin. Ottelu k\xc3\xa4ytiin Las Vegasissa UFC 48 -tapahtumassa, jossa Mir vei mestaruuden 50 sekunnissa k\xc3\xa4silukolla. Tuomarina ollut Herb Dean keskeytti ottelun huomattuaan Sylvian k\xc3\xa4den murtuneen suorastak\xc3\xa4silukosta. Sylvia protestoi aluksi tapahtunutta, mutta ottelun j\xc3\xa4lkeen h\xc3\xa4nen k\xc3\xa4dest\xc3\xa4\xc3\xa4n otettu r\xc3\xb6ntgenkuvat n\xc3\xa4yttiv\xc3\xa4t sen murtuneen nelj\xc3\xa4st\xc3\xa4 eri kohdasta. Voiton my\xc3\xb6t\xc3\xa4 Mir ansaitsi mestaruuden lis\xc3\xa4ksi brasilialaisessa jujutsussa mustan vy\xc3\xb6n Ricardo Piresin my\xc3\xb6nt\xc3\xa4m\xc3\xa4n\xc3\xa4._NEWLINE_Vain kolme kuukautta my\xc3\xb6hemmin 17. syyskuuta 2004 Mir joutui moottoripy\xc3\xb6r\xc3\xa4onnettomuuteen auton t\xc3\xb6rm\xc3\xa4tty\xc3\xa4 h\xc3\xa4neen. Onettomuuden johdosta h\xc3\xa4nelt\xc3\xa4 murtui reisiluu ja nivelsiteet repeytyiv\xc3\xa4t. Sill\xc3\xa4 v\xc3\xa4lin UFC j\xc3\xa4rjesti raskaansarjan tilap\xc3\xa4ismestaruuden, jossa ottelivat Andrei Arlovski ja Tim Sylvia. 12. elokuuta 2005 UFC ilmoitti ettei Mir kykene puolustamaan mestaruuttaan lokakuussa tilap\xc3\xa4ismestaruuden voittanutta Arlovskia ja p\xc3\xa4\xc3\xa4ttiv\xc3\xa4t vied\xc3\xa4 Mirilt\xc3\xa4 mestaruuden pois nostaen Arlovskin uudeksi varsinaiseksi mestariksi.\n_START_SECTION_\nPaluu keh\xc3\xa4\xc3\xa4n\n_START_PARAGRAPH_\nMir palasi l\xc3\xa4hes kahden vuoden poissaolon j\xc3\xa4lkeen UFC 57 -tapahtumaan helmikuussa 2006, jossa h\xc3\xa4n kohtasi lukkopainin maailmanmestarin M\xc3\xa1rcio Cruzin. Mir h\xc3\xa4visi kamppailun teknisell\xc3\xa4 tyrm\xc3\xa4yksell\xc3\xa4 ensimm\xc3\xa4isen er\xc3\xa4n lopussa. Hein\xc3\xa4kussa Mir otteli voitokkaasti Dan Christisonia vastaan. H\xc3\xa4n voitti kamppailun tuomari\xc3\xa4\xc3\xa4nin (29\xe2\x80\x9328, 29\xe2\x80\x9328, 29\xe2\x80\x9328). Marraskuussa Mir kohtasi Brandon Veran, joka oli siirtynyt UFC:hen vuosi sitten voitettuaan WEC:n raskaansarjan turnauksen. Mir h\xc3\xa4visi voittamattomalle Veralle (7\xe2\x80\x930) teknisell\xc3\xa4 tyrm\xc3\xa4yksell\xc3\xa4 ensimm\xc3\xa4isen er\xc3\xa4n alussa._NEWLINE_2007 Mir otteli vain kerran, kun h\xc3\xa4n kohtasi UFC 74 -tapahtumassa potkunyrkkeilij\xc3\xa4 Antoni Hardonkin. Elokuussa k\xc3\xa4yty kamppailu p\xc3\xa4\xc3\xa4ttyi Mirin voittoon kimuralla ensimm\xc3\xa4isen er\xc3\xa4n alussa._NEWLINE_Helmikuussa 2008 Mir otteli UFC 81 -tapahtumassa showpainista vapaaotteluun siirtynytt\xc3\xa4 Brock Lesnaria vastaan. Lesnar onnistui ottelun aikana viem\xc3\xa4\xc3\xa4n lyhyess\xc3\xa4 ajassa Mirin mattoon alasvienneill\xc3\xa4 ja antoi Mirille useita ly\xc3\xb6ntej\xc3\xa4 p\xc3\xa4\xc3\xa4h\xc3\xa4n. Mir onnistui selviytym\xc3\xa4\xc3\xa4n ja sai Lesnarin luovuttamaan polvilukolla ensimm\xc3\xa4isen er\xc3\xa4n alussa. H\xc3\xa4net palkittiin ottelun j\xc3\xa4lkeen Illan luovutus bonuksella.\n_START_SECTION_\nRaskaansarjan tilap\xc3\xa4ismestaruus\n_START_PARAGRAPH_\n12. toukokuuta 2008 Spike TV ilmoitti Mirin ja nykyisen UFC:n raskaansarjan tilap\xc3\xa4ismestarin Ant\xc3\xb4nio Rodrigo Nogueiran kohtaavan toisensensa valmentajina Ultimate Fighter tosi-tv-sarjan kahdeksannella tuotantokaudella. Sarja alkoi 17. syyskuuta, jossa kaksikko valmensi alemman raskaansarjan ja kevytsarjan ottelijoita. Sarja p\xc3\xa4\xc3\xa4ttyi joulukuussa 2008 ja kaksikon oli m\xc3\xa4\xc3\xa4r\xc3\xa4 kohdata toisensa raskaansarjan tilap\xc3\xa4ismestaruudesta, jonka voittaja kohtaisi Randy Couturen tai Brock Lesnarin varsinaisesta raskaansarjan mestaruudesta. Kamppailu k\xc3\xa4ytiin UFC 92 -tapahtumassa, jossa Mir onnistui ly\xc3\xb6nnein pudottamaan Nogueiran kahdesti ensimm\xc3\xa4isess\xc3\xa4 er\xc3\xa4ss\xc3\xa4 ja kerran toisessa er\xc3\xa4ss\xc3\xa4. Mir voitti mestaruuden toisessa er\xc3\xa4ss\xc3\xa4 ajassa 1:57 teknisell\xc3\xa4 tyrm\xc3\xa4yksell\xc3\xa4. H\xc3\xa4n oli samalla ensimm\xc3\xa4inen ottelija, joka onnistui voittamaan Nogueiran tyrm\xc3\xa4yksell\xc3\xa4. Mir kertoi ottelun j\xc3\xa4lkeen kehittyneens\xc3\xa4 nyrkkeilyss\xc3\xa4 suuresti._NEWLINE_Tilap\xc3\xa4ismestaruuden voitettuaan Mirin oli m\xc3\xa4\xc3\xa4r\xc3\xa4 kohdata raskaansarjan mestarin Brock Lesnarin UFC 100 -tapahtumassa. Ottelu k\xc3\xa4ytiin 11. hein\xc3\xa4kuuta 2009, jossa Mir h\xc3\xa4visi mestaruuskamppailun teknisell\xc3\xa4 tyrm\xc3\xa4yksell\xc3\xa4 toisessa er\xc3\xa4ss\xc3\xa4.\n_START_SECTION_\nHaastaminen mestaruudesta uudelleen\n_START_PARAGRAPH_\nH\xc3\xa4vitty\xc3\xa4\xc3\xa4n Lesnarille Mir kohtasi t\xc3\xa4m\xc3\xa4n j\xc3\xa4lkeen Cheick Kongon joulukuussa 2009, joka oli h\xc3\xa4vinnyt edellisen ottelunsa Cain Velasquezille. Mir voitti Kongon giljotiinikuristuksella ensimm\xc3\xa4isen er\xc3\xa4n alussa._NEWLINE_Voiton j\xc3\xa4lkeen Mir p\xc3\xa4\xc3\xa4si ottelemaan maaliskuussa 2010 j\xc3\xa4lleen raskaansarjan tilap\xc3\xa4ismestaruudesta, jonka voittaja kohtaisi Lesnarin. H\xc3\xa4n kohtasi Shane Carwinin UFC 111 -tapahtumassa, jonka Mir h\xc3\xa4visi ensimm\xc3\xa4isen er\xc3\xa4n alussa tyrm\xc3\xa4yksell\xc3\xa4 Carwinin ly\xc3\xb6ty\xc3\xa4 h\xc3\xa4nt\xc3\xa4 useasti alakoukulla leukaan. Mestaruuskamppailun j\xc3\xa4lkeen Mir otteli seuraavaksi syyskuussa Mirko Filipovi\xc4\x87ia vastaan, jonka h\xc3\xa4n voitti tyrm\xc3\xa4yksell\xc3\xa4 kolmannen er\xc3\xa4n lopulla._NEWLINE_2011 Mir otteli kahdesti kohdaten ensin toukokuussa Roy Nelsonin, joka oli ottelemassa nelj\xc3\xa4tt\xc3\xa4 otteluaan UFC:ss\xc3\xa4 voitettuaan Ultimate Fighterin raskaansarjan 2009. Mir voitti kamppailun tuomari\xc3\xa4\xc3\xa4nin (30\xe2\x80\x9327, 30\xe2\x80\x9327, 30\xe2\x80\x9326). Joulukuussa h\xc3\xa4n kohtasi toisen kerran Ant\xc3\xb4nio Rodrigo Nogueiran, jonka Mir voitti kaksikon ensimm\xc3\xa4isess\xc3\xa4 kohtaamisessa. UFC 140 k\xc3\xa4yty kamppailu p\xc3\xa4\xc3\xa4ttyi toistamiseen Mirin voittoon t\xc3\xa4ll\xc3\xa4 kertaa kimuralukolla ensimm\xc3\xa4isen er\xc3\xa4n lopussa. H\xc3\xa4net palkittiin ottelun j\xc3\xa4lkeen Illan luovutus bonuksella._NEWLINE_Voittojen my\xc3\xb6t\xc3\xa4 Mir p\xc3\xa4\xc3\xa4si haastamaan raskaansarjan mestaruudesta hallitsevaa mestaria Junior dos Santosia vastaan. Ottelu k\xc3\xa4ytiin UFC 146 -tapahtumassa 26. toukokuuta 2012 vain kaksi p\xc3\xa4iv\xc3\xa4\xc3\xa4 my\xc3\xb6hemmin Mirin 33-vuotissyntym\xc3\xa4p\xc3\xa4iv\xc3\xa4\xc3\xa4ns\xc3\xa4. Alun perin h\xc3\xa4nen oli m\xc3\xa4\xc3\xa4r\xc3\xa4 kohdata Cain Velasquez, mutta Dos Santosin alkuper\xc3\xa4inen vastustaja Alistair Overeem joutui j\xc3\xa4tt\xc3\xa4m\xc3\xa4\xc3\xa4n kamppailun v\xc3\xa4liin dopingrikkomuksen vuoksi. Mir h\xc3\xa4visi kamppailun toisessa er\xc3\xa4ss\xc3\xa4 teknisell\xc3\xa4 tyrm\xc3\xa4yksell\xc3\xa4.\n_START_SECTION_\nTappioputki ja ottelukielto\n_START_PARAGRAPH_\nMestaruuskamppailun j\xc3\xa4lkeen Mir kohtasi ensimm\xc3\xa4ist\xc3\xa4 otteluaan UFC:ss\xc3\xa4 k\xc3\xa4yv\xc3\xa4n Daniel Cormierin huhtikuussa 2013. Mir h\xc3\xa4visi kamppailun tuomari\xc3\xa4\xc3\xa4nin (30\xe2\x80\x9327, 30\xe2\x80\x9327, 30\xe2\x80\x9327). Elokuussa Mir kohtasi entisen UFC:n raskaansarjan mestarin Josh Barnettin, jolle h\xc3\xa4n h\xc3\xa4visi teknisell\xc3\xa4 tyrm\xc3\xa4yksell\xc3\xa4 saatuaan polvesta p\xc3\xa4\xc3\xa4h\xc3\xa4n, joka p\xc3\xa4\xc3\xa4tti h\xc3\xa4nen kamppailun.\n_START_SECTION_\nBellator\n_START_PARAGRAPH_\n16. elokuuta 2017 Mir julkistettiin tehneens\xc3\xa4 moniotteluisen sopimuksen Bellatorin kanssa, kun h\xc3\xa4nen ottelukieltonsa oli p\xc3\xa4\xc3\xa4ttynyt._NEWLINE_Mir otteli heti ensimm\xc3\xa4isen ottelunsa Fjodor Jemeljanenkoa vastaan Bellatorin raskaansarjan turnauksen ensimm\xc3\xa4isell\xc3\xa4 kierroksella. Ottelu k\xc3\xa4ytiin Bellator 198 -tapahtumassa huhtikuussa 2018. Mir h\xc3\xa4visi ottelun alle minuutissa tyrm\xc3\xa4yksell\xc3\xa4 ja putosi turnauksesta.'